№ 4264//11-12/3968дз/ДС-287 от 06.10.2023

**Қазақстан Республикасы**

**Парламенті Мәжілісінің**

**депутаттарына**

**(тізім бойынша)**

*2023 жылғы 6 қыркүйектегі*

*№ ДС-287*

**Құрметті депутаттар!**

Орман шаруашылығы мәселелеріне қатысты депутаттық сауалды қарап, мынаны хабарлаймыз.

***Орман шаруашылығы мен жануарлар дүниесін қорғау мекемелерінде жұмыс істейтін барлық мамандардың жалақысын арттыру бойынша***

Үкіметтің «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» қаулысына енгізілген түзетулерге сәйкес ағымдағы жылдың 1 шілдесінен бастап мемлекеттік орман күзеті қызметкерлерінің жалақысы 100%-ға көтерілді.

Сондай-ақ Экология және табиғи ресурстар министрлігі (бұдан әрі – ЭТРМ) орман шаруашылығы қызметкерлерінің жұмыс берушілері мен кәсіптік одақтарының өкілдерімен бірлесіп, бюджет қаражатын үнемдеу және тауарларды өткізу есебінен жоғарыда аталған үстемеақыларға жатпайтын әкімшілік қызметшілер *(қызметі денсаулық пен өмірге зиян келтіру қаупімен байланысты емес әкімшілік қызметшілер үшін жалақыны ұлғайту мүмкіндігін көздейтін Салалық келісім жасасты – экономистер, бухгалтерлер және т. б.)* және табиғатты қорғау ұйымдарының штаттан тыс қызметкерлері *(орман өрт сөндіру станцияларының қызметкерлері (тракторшылар, автомашина жүргізушілері, орман өрт сөндірушілері), мұнара бақылаушылары, радио-телефоншылар)* үшін жалақыны ұлғайту мүмкіндігін көздейтін Салалық келісім жасасты *(салалық коэффициентті 1.07.2023 ж. бастап – 1,7; 1.01.2024 ж. бастап – 1,85; с 1.01.2025г – - 2,0)*.

Бұдан басқа, қоршаған ортаны қорғау мекемелерінің штат санының лимиттерін ұлғайту бөлігінде «Министрліктер мен өзге де орталық атқарушы органдардың аумақтық органдары мен оларға ведомстволық бағынысты мемлекеттік мекемелердің санын ескере отырып, олардың штат санының лимиттерін бекіту туралы» Үкіметтің қаулысына *(алдын ала шамамен 800 адам)* түзетулер мүдделі мемлекеттік органдарда келісуде.

***Табиғат қорғау ұйымдарының материалдық-техникалық базасын жаңарту бойынша***

Үкіметтің 2023 жылғы 15 маусымдағы қаулысымен «Азаматтық қорғау саласындағы 2023-2027 жылдарға арналған бірінші кезектегі шаралардың кешенді жоспары» (бұдан әрі – кешенді жоспар) бекітілді.

Кешенді жоспар шеңберінде табиғат қорғау мекемелерін материалдық-техникалық қамтамасыз етуге 68,6 млрд теңге сомасына шығыстар көзделген *(арнайы көлік құралдары мен құрылғыларды сатып алуға, сондай-ақ өрттерді ерте анықтау жүйелері мен өрт-бақылау мұнараларын орната отырып сатып алуға)*, оның ішінде:

- 30 ерекше қорғалатын табиғи аумақты материалдық-техникалық қамтамасыз етуге 48,4 млрд теңге;

- орман шаруашылығының 18 коммуналдық мемлекеттік мекемесін материалдық-техникалық қамтамасыз етуге 20,2 млрд теңге.

ЭТРМ ағымдағы жылы республикалық бюджетті нақтылау кезінде табиғат қорғау ұйымдарын материалдық-техникалық қамтамасыз етуге 13,4 млрд теңге бөлінді.

Қазіргі уақытта 337 бірлік арнайы көлік құралдарын *(29 өрт сөндіру автомашинасы, 59 шағын орман өртеу кешені, 151 трактор, 2 жүк автомашинасы, 3 автобус, 58 патрульдік автомашина, 34 мотоцикл, 1 квадроцикл)*, 655 бірлік қосымша өртке қарсы жабдықты *(дискілі тырмалар, соқалар, тіркемелер және басқалар)* сатып алу бойынша жұмыстар жүргізілуде.

Сондай-ақ, «Көкшетау» мемлекеттік ұлттық табиғи паркінің (182,1 мың га) және «Ертіс орманы» мемлекеттік орман табиғи резерватының (278 мың га) аумақтарында орман өрттерін ерте анықтау жүйесін орнату жұмыс жүргізілуде.

Сонымен қатар, ағымдағы жылы Үкімет резервінен 4405 қорғаныс құралдары мен өртке қарсы киім сатып алуға 918 млн теңге бөлінді.

***Орман отырғызу үшін топырақ дайындау бойынша***

Мемлекет басшысының 2021 жылғы 1 қыркүйектегі Қазақстан халқына Жолдауында бес жыл ішінде орман қоры аумағында 2 млрд ағаш отырғызу тапсырылды. Осы тапсырманы орындау үшін облыстардың әкімдіктері мемлекеттік орман қорының қосымша учаскелерінде *(ағаш кесу, өртеу, бос жерлер)* жобалау-іздестіру жұмыстары *(топырақтың жарамдылығын зерттеу)* бойынша шаралар көзделген ормандарды қалпына келтіру және молықтыру жөніндегі кешенді жоспарларды ЭТРМ-мен келісіп бекітті.

Мәселен, Батыс Қазақстан облысының кешенді жоспарына сәйкес 15 096 гектарға орман дақылдарын отырғызу жоспарланған, барлығы 56,57 млн дана ағаш отырғызу жоспарлануда. Оның ішінде 2021 - 2023 жылдары 23,37 млн дана отырғызылды, 2024 жылы 14,97 млн дана, 2025 жылы 18,2 млн дана отырғызу жоспарлануда.

Ағаш отырғызу орман өсіру қорының учаскелерінде жоспарланған, осыған байланысты орман орналастыру бойынша жобалау-іздестіру жұмыстарын жүргізу талап етілмейді.

Жалпы, орман шаруашылығы және табиғатты қорғау ұйымдарындағы еңбек жағдайларын жақсарту мәселелері Үкіметтің бақылауында.

**Р. Скляр**

**Тізім:**

1. Н. Сәрсенғалиев

2. Ж. Әшімжанов

3. Е. Бейсенбаев

4. Ж. Сүлейменова

5. Т. Серіков

6. А. Зейнуллин

7. Д. Мұкаев

8. А. Мысырәлімова

9. Г. Танашева

10. Я. Смирнова

11. К. Сейтжан

12. Н. Тау